A BIZOTTSÁG 750/2008/EK RENDELETE
(2008. július 30.)
a 2008/2009. tárolási évben egyes sajtok magántárolásához nyújtható közösségi támogatás odaítélésével kapcsolatban az 1255/1999/EK tanácsi rendelet alkalmazására vonatkozó részletes szabályok megállapításáról szóló 414/2008/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen annak 43. cikkére, figyelemmel 4. cikkére is,
mivel:
(1)
A 414/2008/EK bizottsági rendelet (2) melléklete tartalmazza azon sajtok listáját, amelyek magántárolásához a 2008/2009. tárolási évben közösségi támogatás nyújtható.
(2)
A román hatóságok kérelmet nyújtottak be arra vonatkozóan, hogy részt vehessenek a 2008/2009. tárolási évben egyes sajtok magántárolásához kapcsolódó közösségi támogatási programban.
(3)
A román hatóságok kérése alapján, és tekintettel a tartós sajtok piacán jelenleg fennálló helyzetre, a 414/2008/EK rendelet mellékletét célszerű kiegészíteni néhány olyan tartós román sajttal, amelyek piaci helyzetét a magántárolás révén segíteni lehet, egy akkora mennyiségre vonatkozóan, amely stabilizálhatja a sajtpiacot.
(4)
A 414/2008/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 414/2008/EK rendelet mellékletének helyébe az e rendelet mellékletében meghatározott szöveg lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. július 30-án.